**Zacharova fajka 2017**

Pipe Club Nitra v spolupráci so Slovenským banským múzeom v Banskej Štiavnici a Mestom Banská Štiavnica, Vás pozývajú na jubilejný 5. ročník súťaže v pomalom fajčení fajky „*Zacharova fajka 2017*“. Rok 2017 sa nesie v znamení osláv  800. výročia prvej písomnej zmienky o Banskej Štiavnici a 165. výročia  narodenia významného banskoštiavnického výrobcu fajok Karola Zachara, na pamiatku ktorého je podujatie organizované.

Každý účastník podujatia si bude môcť vyrobiť vo fajkárskej dielni na Starom zámku hlinenú fajku, na originálnych strojoch ktoré používal Karol Zachar na výrobu svojich vychýrených svetoznámych fajok.

**Kedy:** 25. novembra 2017

**Kde:** Banská Štiavnica

**Fajka:** vlastná, typ Billiard

**Tabak:** 3 g. Stanislaw - Scottish Autumn Flake

**Program:**

08:00 Zraz v Old Men´s Cigar Club (ulica Andreja Kmeťa č. 8)

09:30 Zapálenie sviečok na hrobe Karola Zachara (cintorín Frauenberg)

10:00 Vlastnoručná výroba fajok na originálnych strojoch vo fajkárskej dielni na Starom zámku a prehliadka expozície

13:00 Obed (Banícka krčma, Kammerhofská ulica č. 20)

14:00 Súťaž v pomalom fajčení fajky *Zacharova fajka 2017* (Banícka krčma, Kammerhofská ulica č. 20)

16:00 Slávnostné vyhodnotenie súťaže